《簳山晓发经行福泉过青龙》
明代·陆深

画船春尽水云和，晓梦中间十里过。山色拥螺澄海雾，溪流如带绾江波。

逢人每问三三径，对酒遥闻款款歌。最爱凌空凭雁塔，何妨此地著渔蓑。

作者简介：（1477—1544）明松江府上海人，初名荣，字子渊，号俨山。弘治十八年进士二甲第一。授编修。遭刘瑾忌，改南京主事，瑾诛，复职。累官四川左布政使。嘉靖中，官至詹事府詹事。卒谥文裕。工书。有《俨山集》、《续集》、《外集》。